ले पेन सालों से अपनी उग्र दक्षिणपंथी पार्टी को उदार चेहरा देने की कोशिश कर रही हैं. पिता को पार्टी से बाहर निकालना इसी कवायद का हिस्सा रहा है. फ्रांस की राजनीतिशास्त्री सेसिल आल्डुई कहती हैं, "उनके पास हर किसी के लिए कुछ न कुछ है." खासकर वे खुद को कमजोर वर्ग के लोगों का प्रतिनिधि साबित करने में कामयाब रही हैं और उन्होंने कम्युनिस्ट पार्टी की जगह ले ली है. महिला होने का भी उन्होंने खूबसूरती के साथ इस्तेमाल किया है. एक चुनावी वीडियो में वह कहती हैं कि "एक महिला" के रूप में वे कट्टरपंथी इस्लाम पर चिंतित हैं और "एक मां" के रूप में उन्हें भविष्य की चिंता है. ऑल्डुई की राय में यह उनके पिता के मुकाबले कम आक्रामक दिखता है